Απαισιόδοξος ο Διοικητής της Κεντρικής Τράπεζας ΗΠΑ. - 2001-07-23
Η αμερικανική οικονομία εξακολουθεί να επηρεάζεται από τους κύκλους της παραδοσιακής επιχειρηματικής δραστηριότητας.---Αυξήθηκε τον Ιού
O Άλαν Γκρηνσπαν δεν προβλέπει σύντομη ανάκαμψη της αμερικανικής οικονομίας. Ο Διοικητής της Κεντρικής Τράπεζας των Ηνωμένων Πολιτειών Αλαν Γκρηνσπαν προειδοποίησε αυτή τη βδομάδα πως η επιβράδυνση της αμερικανικής οικονομίας θα συνεχισθεί. Την προειδοποίηση αυτή ο κ. Γκρηνσπαν την διατύπωσε καταθέτοντας ενώπιον επιτροπής του κονκρέσσου. Η απαισιόδοξη αυτή πρόβλεψη απογοήτευσε τη Γοουώλ Στρήτ που περίμενε ν ακούσει κάτι καλύτερο. Στο μεταξύ η αγορά εξακολουθεί να δέχεται πιέσεις καθώς αναμένεται πως ωρισμένες εταιρείες, μεταξύ των οποίων η μεγαλύτερη στον κόσμο κατασκευάστρια μικροκυκλωμάτων Ιντέλ και η E-M-C που ηγείται στον τομέα των συστημάτων αποθήκευσης ηλεκτρονικών στοιχείων, θ ανακοινώσουν μείωση των κερδών τους. Επίσης δραστική μείωση των κερδών της αναμένεται πως θ ανακοινώσει και η Αμέρικαν Εξπρες, που ήδη δήλωσε πως θα απολύσει άλλους πέντε χιλιάδες υπαλλήλους της. Οι μειώσεις στα κέρδη των εταιρειών συνεχίζονται με πρώτες τις εταιρείες υψηλής τεχνολογίας που λόγω της πρωτοφανούς ανάπτυξής τους είχαν υπερπαραγωγή και τώρα βλέπουν τα εμπορεύματά τους να μένουν στα ράφια. Οπωσδήποτε με τις απαισιόδοξες προβλέψεις του Διοικητή της Αμερικανικής Κεντρικής Τράπεζας για την πορεία της οικονομίας της χώρας για το υπόλοιπο του χρόνου φέτος πολλοί αναλυτές πιστεύουν πως η Φεντ θα μειώσει ξανά τον άλλο μήνα το δανειοδοτικό της επιτόκιο, για έβδομη φορά φέτος. Πάντως υπάρχουν και ωρισμένα ενθαρρυντικά στοιχεία σε σχέση με τον πληθωρισμό. Ο δείκτης τιμών καταναλωτή ανέβηκε αυτό το μήνα κατά μόνο δύο δέκατα του ενός τοις εκατό. Η αμερικανική οικονομία εξακολουθεί να επηρεάζεται από τους κύκλους της παραδοσιακής επιχειρηματικής δραστηριότητας. Ετήσια έκθεση του Οργανισμού Ηνωμένων Εθνών αναφέρει ότι η επιβράδυνση της οικονομικής δραστηριότητας στις ΗΠΑ αποτελεί σοβαρή τροχοπέδη για την οικονομική ανάπτυξη του υπόλοιπου κόσμου. Παράλληλα όμως εκτιμά ότι τα πράγματα ενδεχομένως θα αλλάξουν αργότερα φέτος. Ο επικεφαλής της ομάδας οικονομολόγων που συνέταξε την έκθεση, Ίαν Κίνιμπουργκ, λέει ότι η προσοχή επικεντρώνεται στις Ηνωμένες Πολιτείες λόγω του μεγέθους της χώρας αυτής και της επιρροής της στην παγκόσμια οικονομία. Η έκθεση αναφέρει ότι η παρατηρούμενη παγκόσμια οικονομική ύφεση ξεκίνησε από την Αμερική και επεκτάθηκε σε άλλες χώρες, κυρίως μέσω της μείωσης των αμερικανικών εισαγωγών. Κατά τον κ. Κίννιμπουργκ είναι αξιοσημείωτο το ότι το φαινόμενο αυτό εκδηλώνεται στις Ηνωμένες Πολιτείες σε μια περίοδο κατά την οποία εκτιμάται πως η κινητήρια δύναμη της αμερικανικής οικονομίας είναι η νέα υψηλή τεχνολογία της. Αυτό δείχνει, λέει, πως οι Ηνωμένες Πολιτείες εξακολουθούν να επηρεάζονται από τους διάφορους κύκλους της παραδοσιακής επιχειρηματικής δραστηριότητας. Για παράδειγμα, λέει ο κ. Κίννιμπουργκ, στα πλαίσια ενός τέτοιου κύκλου βλέπουμε τεράστα αύξηση στον τομέα των επενδύσεων και κατόπιν έρχεται ένας άλλος κύκλος στον οποίο ξαφνικά οι παραγωγικές εένδύσεις πέφτουν. Το συμπέρασμα λοιπόν είναι ότι αν και η αμερικανική οικονομία προωθείται από ορισμένους καινούργιους παράγοντες, εν τούτοις διάφορα από τα χαρακτηριστικά του παραδοσιακού τρόπου οικονομικής λειτουργίας εξακολουθούν να ισχύουν. Η έκθεση διαπιστώνει πως η Λατινική Αμερική και η Άπω Ανατολή αντιμετωπίζουν τις σοβαρότερες συνέπειες από τη μείωση των εξαγωγών τους προς τις Ηνωμένες Πολιτείες και άλλα ανεπτυγμένα κράτη. Επίσης η Αφρική εξακολουθεί να παραμένει εύτρωτη στις διακυμάνσεις που παρατηρούνται στις τιμές βασικών προϊόντων. Η έκθεση του ΟΗΕ εκφράζει την πεποίθηση πως η αμερικανική οικονομία θα αρχίσει να ανακάμπτει γύρω στα τέλη του χρόνου, σαν αποτέλεσμα της πολιτικής που κρατά τα δανειοδοτικά επιτόκια καθηλωμένα σε χαμηλά επίπεδα. Οπωςδήποτε όμως, καταλήγει η έκθεση των Ηνωμένων Εθνών, θα χρειαστεί να περάσουν αρκετοί μήνες μέχρις ότου η επίδραση από την αναμενόμενη ανάκαμψη της αμερικανικής οικονομίας γίνει αισθητή σε άλλα μέρη του κόσμου. Αυξήθηκε τον Ιούνιο η οικονομική δραστηριότητα στην Αμερική. Ο δείκτης που αντικατοπτρίζει κατά μέσο όρο την οικονομική δραστηριότητα στις Ηνωμένες Πολιτείες ανέβηκε τον Ιούνιο για τρίτο κατά σειρά μήνα. Αυτό αποτελεί θετική ένδειξη για την αμερικανική οικονομία που εξακολουθεί να βραδυπορεί. Ο δείκτης αυτός παρακολουθείται στενά γιατί χρησιμοποιείται για να γίνουν προβλέψεις για την πορεία που θ ακολουθήσει η οικονομία κατά τους επόμενους τρείς με έξη μήνες. Ο συγκεκριμένος δείκτης κέρδισε τον περασμένο μήνα τρία δέκατα της εκατοστιαίας μονάδας λόγω του ότι μειώθηκαν τα δανειοδοτικά επιτόκια και οι αιτήσεις για επίδομα ανεργίας ενώ παράλληλα αυξήθηκε η εμπιστοσύνη των καταναλωτών. Αναλυτές λένε πως οι επιστροφές φόρων που θα γίνουν βάσει μιας νέας πολιτικής που υιοθέτησε η αμερικανική κυβέρνηση καθώς και οι μειώσεις του βασικού επιτοκίου της Κεντρικής Τράπεζας θα βοηθήσουν την αμερικανική οικονομία να ανανίψει μέχρι το τέλος του χρόνου. Δεν είναι όμως βέβαιο πότε θα συμβεί κάτι τέτοιο. Ανοδος στις εξαγωγές αμερικανικών προϊόντων και υπηρεσιών. Το εμπορικό έλλειμμα των Ηνωμένων Πολιτειών συρρικνώθηκε το Μάϊο στο χαμηλώτερο σημείο των τελευταίων δεκαέξη μηνών καθώς οι εξαγωγές έφθασαν σε επίπεδα ρεκόρ ενώ οι εισαγωγές μειώθηκαν. Το Υπουργείο Εμπορίου ανακοίνωσε πως το εμπορικό έλλειμμα έπεσε το Μάϊο στα 28 κόμμα τρία δισεκατομμύρια δολλάρια, μειώθηκε δηλαδή από τον Απρίλιο κατά τρία κόμμα επτά δισεκατομμύρια δολλάρια. Η σχετική έκθεση αναφέρει πως οι εξαγωγές υπηρεσιών έφθασαν σε άνευ προηγουμένου επίπεδα λόγω της αύξησης των ταξιδιών και της τιμής των αεροπορικών εισιτηρίων καθώς και άλλων υπηρεσιών που παρέχονται από ιδιωτικές επιχειρήσεις. Αύξηση σημείωσαν επίσης και οι εξαγωγές αμερικανικών προϊόντων που ενισχύθηκαν από τις πωλήσεις αυτοκινήτων, εξαρτημάτων για αυτοκίνητα και καταναλωτικών αγαθών. Αναλυτές αναφέρουν πως οι αμερικανοί αγόρασαν λιγώτερα ξένα προϊόντα και υπηρεσίες πράγμα που αποδίδεται στην εξασθένιση της αμερικανικής οικονομίας. Ανοδος στις εξαγωγές αμερικανικών προϊόντων και υπηρεσιών. Το εμπορικό έλλειμμα των Ηνωμένων Πολιτειών συρρικνώθηκε το Μάϊο στο χαμηλώτερο σημείο των τελευταίων δεκαέξη μηνών καθώς οι εξαγωγές έφθασαν σε επίπεδα ρεκόρ ενώ οι εισαγωγές μειώθηκαν. Το Υπουργείο Εμπορίου ανακοίνωσε πως το εμπορικό έλλειμμα έπεσε το Μάϊο στα 28 κόμμα τρία δισεκατομμύρια δολλάρια, μειώθηκε δηλαδή από τον Απρίλιο κατά τρία κόμμα επτά δισεκατομμύρια δολλάρια. Η σχετική έκθεση αναφέρει πως οι εξαγωγές υπηρεσιών έφθασαν σε άνευ προηγουμένου επίπεδα λόγω της αύξησης των ταξιδιών και της τιμής των αεροπορικών εισιτηρίων καθώς και άλλων υπηρεσιών που παρέχονται από ιδιωτικές επιχειρήσεις. Αύξηση σημείωσαν επίσης και οι εξαγωγές αμερικανικών προϊόντων που ενισχύθηκαν από τις πωλήσεις αυτοκινήτων, εξαρτημάτων για αυτοκίνητα και καταναλωτικών αγαθών. Αναλυτές αναφέρουν πως οι αμερικανοί αγόρασαν λιγώτερα ξένα προϊόντα και υπηρεσίες πράγμα που αποδίδεται στην εξασθένιση της αμερικανικής οικονομίας.